5 Seconds of Summer

5 Seconds of Summer (skrátene 5SOS) je austrálska pop-rocková/pop-punková skupina, ktorá vznikla v roku 2011 v Sydney. Tvoria ju Luke Hemmings (spev, gitara), Michael Clifford (spev, gitara), Calum Hood (spev, basgitara), Ashton Irwin (spev, bicie)

Skupina vznikla v roku 2011, kedy Hemmings, Clifford a Hood, ktorí chodili na rovnakú školu (Norwest Christian College) začali pridávať covery na YouTube. V decembri 2011 sa k nim pripojil bubeník Ashton Irwin. Spolu nahrali covery pesničiek ako Teenage Dirtbag alebo Jasey Rae. Úspech im však priniesla aj skupina One Direction, z ktorej dvaja členovia zdieľali ich vlastnú pieseň Gotta Get Out. So skupinou One Direction vystupovali na ich turné Take Me Home v roku 2013 a tiež na turné Where We Are v roku 2014. V roku 2015, už tretíkrát, znovu vystupovali ako predskokani One Direction na ich japonských koncertoch v rámci turné On The Road Again. Ich debutový singel She Looks So Perfect vydali vo februári 2014. Ich prvé album, zvané 5 Seconds of Summer vyšlo v júni 2014. V roku 2015 oficiálne oznámili podpísanie zmluvy s americkou skupinou Hey Violet v ich vlastnom vydavateľstve Hi Or Hey Records.

17. júla 2015 vyšiel ich prvý singel, She's Kinda Hot, ktorý bol za pár hodín na čele iTunes rebríčka vo viac ako 40 krajínach, z ich nového albumu Sounds Good Feels Good, ktorý vyšiel 23. októbra 2015.

 Členovia 
Luke Hemmings, celým menom Luke Robert Hemmings sa narodil 16. júla 1996 v Sydney, kde spoločne s Calumom a Michaelom chodil na Norwest Christian College. Je najmladším členom 5SOS. Jeho otec sa volá Andrew Hemmings a jeho matka Liz Hemmings je učiteľka matematiky. Má dvoch starších bratov, Jacka a Bena. V skupine je hlavný spevák a hrá na gitaru. V roku 2021 vydal sólový album When Facing Things We Turn Away From.
Calum Hood, celým menom Calum Thomas Hood sa narodil 25. januára 1996 v Sydney, kde spoločne s Lukom a Michaelom chodil na Norwest Christian College.  Jeho otec David pochádza zo Škótska a jeho matka Joy pochádza z Nového Zélandu. Má jednu staršiu sestru menom Mali-koa, ktorá sa zúčastnila austrálskej verzie The Voice. V skupine spieva a hrá na basgitaru.
Michael Clifford, celým menom Michael Gordon Clifford sa narodil 20. novembra 1995 v Sydney, kde spoločne s Lukom a Calumom chodil na Norwest Christian College. Má austrálske a európske korene. Nemá žiadnych súrodencov. V skupine hrá na gitaru a spieva.
Ashton Irwin, celým menom Ashton Fletcher Irwin sa narodil 7. júla 1994 v Hornsby. Je najstarším členom 5SOS. Na rozdiel od Luka, Michaela a Caluma chodil na Richmond High School. K skupine sa pridal v decembri 2011, keď potrebovali bubeníka a zoznámili sa s ním cez sociálnu sieť. Má americké a austrálske korene, má dvoch mladších súrodencov, sestru Lauren a brata Harryho. V roku 2020 vydal sólový album Superbloom.

 Vplyvy 
Medzi najväčšie vplyvy 5 Seconds of Summer patria skupiny ako McFly, blink-182, All Time Low, Green Day, Boys Like Girls a Busted.

 Diskografia 
Štúdiové albumy
5 Seconds of Summer (2014)
Sounds Good Feels Good (2015)
Youngblood (2018)
Calm (2020)
5SOS5 (2022)

EP
 Unplugged (2012)
 Somewhere New (2012)
 She Looks So Perfect (2014)
 Don't stop (2014)
 Amnesia (2014)
 Good Girls (2014)
 She's Kinda Hot (2015)

 Live Albumy 
 LIVESOS (2014)
 Meet You There - Live (2018)

 Videoklipy 
Out Of My Limit (2012)
Heartbreak Girl (2013)
Try Hard (2013)
Wherever You Are (2013)
She Looks So Perfect (2014)
Don't Stop (2014)
Amnesia (2014)
 Good Girls (2014)
 What I Like About You (2014)
 She's Kinda Hot (2015)
 Hey Everybody (2015)
 Jet Black Heart (2015)
 Girls talk boys (2016)
 Want you back (2018)
 Youngblood (2018)
 Valentine (2018)
 Lie to Me (2019)
 Who Do You Love (2019)
 Easier (2019)
 Teeth (2019)
 No Shame (2020)
 Old Me (2020)
 Wildflower (2020)
 2011 (2021)
 COMPLETE MESS (2022)
 Take My Hand (2022)

 Turné 
Predskokani:
Hot Chelle Rae – Whatever World Tour (október 2012)
One Direction – Take Me Home Tour (2013)
One Direction – Where We Are Tour (2014)
The Chainsmokers - World War Joy (2019)

Vlastné turné:
Mini Australian Tour (2012)
Twenty Twelve Tour (jún 2012)
First New Zealand Show (3. november 2012)
Pants Down Tour (2013) (Austrália)
UK Tour (február & marec 2014)
5 Countries 5 Days European Tour (marec & apríl 2014) (Švédsko, Nemecko, Francúzsko, Taliansko, Španielsko)
Stars, Stripes and Maple Syrup Tour (apríl 2014) (Severná Amerika)
There's No Place Like Home Tour (máj 2014) (Austrália)
Rock Out With Your Socks Out Tour (máj – september 2015) (VB, Európa, Austrália, Nový Zéland, USA, Kanada)
Sounds Live Feels Live (2016)
5sos3 (2018)
Meet You There Tour (2018)
Take My Hand Tour (2022)

Kategória:Austrálske hudobné skupiny
Kategória:Poprockové hudobné skupiny
Kategória:Poppunkové hudobné skupiny
Kategória:Interpreti Capitol Records